open-index/open-wikipedia-markdown huggingface dataset:
Ισπανικά κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ισπανία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Τα **ισπανικά κέρματα ευρώ** χαρακτηρίζονται από τρία διαφορετικά σχέδια, ένα για κάθε μία από τις τρεις σειρές κερμάτων. Η μικρότερη σειρά που περιλαμβάνει τα κέρματα των 1, 2 και 5 λεπτών σχεδιάστηκε από τον Garcilaso Rollán, η μεσαία σειρά των 10, 20 και 50 λεπτών σχεδιάστηκε από τον Begoña Castellanos και τα δύο μεγαλύτερα νομίσματα, που ανήκουν στην ανώτερη σειρά, αναπαριστούν το πορτραίτο του Βασιλιά Χουάν Κάρλος Α΄ της Ισπανίας και δημιουργήθηκαν από τον Luis José Diaz. Όλα τα σχέδια φέρουν τα 12 αστέρια της Ευρωπαϊκής Ένωσης και το έτος κοπής.

## Η εθνική όψη των ισπανικών κερμάτων ευρώ
### 1999-2009


€ 0,01
€ 0,02
€ 0,05







Η αριστουργηματική πρόσοψη του Καθεδρικού Ναού του Σαντιάγο ντε Κομποστέλα


**€ 0,10**
**€ 0,20**
**€ 0,50**







Μιγκέλ ντε Θερβάντες, ο διάσημος Ισπανός συγγραφέας  


**€ 1,00**
**€ 2,00**
**Περιφέρεια € 2,00**




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Πορτραίτο του Βασιλιά Χουάν Κάρλος Α΄ της Ισπανίας   



### 2010-
To 2010 η Ισπανία τροποποίησε τα σχέδια ώστε να συμφωνούν με το νέο κανονισμό της Ευρωπαϊκής Επιτροπής, σύμφωνα με την οποία η στρεφάνη των αστεριών πρέπει να είναι *ελεύθερη*: 


€ 0,01
€ 0,02
€ 0,05







Η αριστουργηματική πρόσοψη του Καθεδρικού Ναού του Santiago de Compostela


**€ 0,10**
**€ 0,20**
**€ 0,50**





Μιγκέλ ντε Θερβάντες, ο διάσημος Ισπανός συγγραφέας  


**€ 1,00**
**€ 2,00**
**Περιφέρεια € 2,00**




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Πορτραίτο του Βασιλιά Χουάν Κάρλος Α΄ της Ισπανίας   



## Αναμνηστικά κέρματα ευρώ

Η Ισπανία εξέδωσε μέχρι σήμερα δύο αναμνηστικά κέρματα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2005**

Αναμνηστικό νόμισμα για την επέτειο των 400 ετών από της πρώτης έκδοσης του «Δον Κιχώτη», του περίφημου έργου του Θερβάντες. Στο νόμισμα εμφανίζεται η μορφή του Δον Κιχώτη, κρατώντας ακόντιο, με φόντο τους ανεμόμυλους. Υπάρχει επίσης η λέξη «ESPAÑA» (Ισπανία), καθώς και τα 12 αστέρια της Ευρωπαϊκής Ένωσης. 


**2007**

Το αναμνηστικό νόμισμα φέρει την επιγραφή: «Tratado de Roma 50 años» (ΣΥΝΘΗΚΗ ΤΗΣ ΡΩΜΗΣ 50 XPONIA), «EUROPA» και «España» (Ισπανία)



## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

*Ευρωπαϊκή Κεντρική Τράπεζα
*Κεντρική Τράπεζα της Ισπανίας

Κατηγορία:Κέρματα ευρώ ανά χώρα έκδοσης
Κέρματα ευρώ
Λούκοβο

Το **Λουκόβo** (*Λουκόβα* ή *Λουκόβε*) είναι παραθαλάσσια κωμόπολη στη Νοτιο-Δυτική Αλβανία, στο νομό του Αυλώνα και στην επαρχία των Αγίων Σαράντα. Οι κάτοικοι της Λουκόβα ονομάζονται *Λουκοβιότ*. Ετυμολογικά το όνομά του προέρχεται από τη σλαβική λέξη *λουκ*, που σημαίνει «μέρος με πολλή πρασινάδα», δάσος, άλσος.

Από τη Λουκόβα είναι και ένας άγιος της Ορθοδοξίας, ο Όσιος Νήφων, η μνήμη του οποίου γιορτάζεται στις 14 Ιουλίου κάθε χρόνο.
Στο Λούκοβο γεννήθηκε και ένας από τους αρχηγούς του Χιμαριώτη στρατηγού Σπύρου Σπυρομήλιου, ο Βασίλης Σπύρου ή Μπουμπούτσης, ο οποίος έπεσε ηρωικά υπερασπίζοντας το χωριό από τους Τούρκους. 

Η Λουκόβα μέχρι το 1912 διατηρούσε ελληνικά σχολειά αλλά ήταν αλβανόφωνη. Αργότερα ο Ζόγκου έκλεισε τα σχολεία αυτά και έκτοτε καθιερώθηκε η αλβανική γλώσσα, η οποία υπάρχει μέχρι και σήμερα.

## Σημαντικοί άνθρωποι
*Όσιος Νήφων Καυσοκαλυβίτης (1316–1411), μοναχός και άγιος της Ορθόδοξης Εκκλησίας
* Δημήτριος Δούλης (1865–1928), υπουργός στρατιωτικών της Αυτόνομης Δημοκρατίας της Βορείου Ηπείρου
* Γιακούπ Μάτο (1934-2005), πρόεδρος του Τμήματος Τεχνών της Ακαδημίας Επιστημών της Αλβανίας.

## Παραπομπές


Κατηγορία:Πόλεις της Αλβανίας
Κατηγορία:Νομός Αυλώνα
Αντιγόνη (μυθολογία)

Η **Αντιγόνη** ήταν τραγικό πρόσωπο του Θηβαϊκού Κύκλου και της αρχαίας ελληνικής μυθολογίας. 

## Ο μύθος
Ήταν κόρη του Οιδίποδα και της Ιοκάστης ή, κατά μια άλλη εκδοχή, της Ευρυγανείας. Αδέλφια της ήταν η Ισμήνη και οι δίδυμοι Ετεοκλής και Πολυνείκης. Αδελφός της ήταν και ο Οιδίποδας, ο πατέρας της, λόγω της ακούσιας αιμομιξίας του με την μητέρα του Ιοκάστη.

Ύστερα από την αποκάλυψη των πεπραγμένων του Οιδίποδα, την αυτοτύφλωση του ίδιου και τον απαγχονισμό της Ιοκάστης, οδηγεί τον πατέρα της στην εξορία του στους Κολωνούς. Η ιστορία αυτή διαδραματίζεται στην τραγωδία του Σοφοκλή Οιδίπους επί Κολωνώ, όπου εκεί ο Θησέας σώζει την Αντιγόνη όταν ο θείος της ο Κρέων (αδελφός της Ιοκάστης) προσπαθεί να την απαγάγει, στην προσπάθεια του να πείσει τον Οιδίποδα να επιστρέψει στη Θήβα. Μετά τον θάνατο του πατέρα της, επιστρέφει στην Θήβα για να αποτρέψει την μονομαχία των αδερφών της οι οποίοι φιλονικούν για την ανάληψη της εξουσίας. Όταν ο πόλεμος τελειώνει υπέρ της Θήβας, και με τον τραγικό θάνατο του Ετεοκλή και του Πολυνείκη στην «έβδομη πύλη», ο νέος άρχοντας Κρέων διατάζει τον ενταφιασμό του Ετεοκλή, αλλά απαγορεύει να ταφεί το πτώμα του Πολυνείκη, επειδή ενήργησε ως προδότης.

Η Αντιγόνη, σε αντίθεση με την Ισμήνη, αψηφά τους νόμους του Κρέοντα και ενταφιάζει τον νεκρό αδελφό της σύμφωνα με την θέληση των θεών. Η πράξη αυτή οδηγεί τον Κρέοντα στην απόφαση να την τιμωρίσει σε θάνατο, κλείνοντας την σε σπήλαιο, χωρίς τροφή και νερό. Ο αρραβωνιαστικός της Αίμονας, γιος του Κρέοντα, υπερασπίζεται την Αντιγόνη και κατηγορεί τον πατέρα του, ο οποίος και αργότερα μετανοεί αφού ο μάντης Τειρεσίας τον προειδοποιεί ότι κάτι κακό πρόκειται να συμβεί. Παρ'όλα αυτά, δεν προλαβαίνει να αναιρέσει την απόφαση του, καθώς η Αντιγόνη αυτοκτονεί. Μαθαίνοντας το γεγονός αυτό, αυτοκτονεί και ο Αίμων, συμπαρασύροντας και τη μητέρα του Ευρυδίκη σε αυτοκτονία.

## Γενεαλογία

## Δείτε επίσης
* Ο αστεροειδής 129 Αντιγόνη (129 Antigone), που ανακαλύφθηκε το 1873, πήρε το όνομά του από την ηρωίδα αυτή της ελληνικής μυθολογίας.
## Παραπομπές


Κατηγορία:Πρόσωπα της ελληνικής μυθολογίας
Αντιγονη
Κρέοντας

Ο **Κρέων**  ήταν γιος του Μενοικέα και αδελφός της Ιοκάστης. Επίσης ήταν αδελφός της Ιππονόμης, συζύγου του Αλκαίου.

## Ανάληψη του θρόνου & λοιμός
Μετά την δολοφονία του βασιλιά της Θήβας Λάιου, ο Κρέων ως αδελφός της χήρας βασίλισσας Ιοκάστης, ανέλαβε προσωρινά τα καθήκοντα του θρόνου.

Τότε εμφανίστηκε η Σφίγγα, που με το περίφημο αίνιγμά της ταλάνιζε την πόλη και δυσκόλευε την διάβαση προς αυτήν. Ο Κρέοντας, για να εξαλείψει αυτόν τον κίνδυνο, βγάζει διάταγμα και ανακηρύσσει πως όποιος σκοτώσει τη Σφίγγα θα αποκτήσει ως αντάλλαγμα το θρόνο της Θήβας και θα πάρει για γυναίκα του την Ιοκάστη. Έτσι όταν ο Οιδίποδας λύνει το αίνιγμα και σκοτώνει τη Σφίγγα, ο Κρέοντας του παραδίδει τη Θήβα και την Ιοκάστη.

Όταν έπεσε λοιμός στη Θήβα, ο Οιδίποδας έστειλε εμπιστευτικά τον Κρέοντα στο Μαντείο των Δελφών για να μάθει τα αίτια του λοιμού και τον τρόπο με τον οποίο θα μπορούσε αυτός να αντιμετωπιστεί. Όταν έμαθε ότι αιτία ήταν ο ανόσιος γάμος που είχε συνάψει εν αγνοία του με την ίδια του τη μητέρα, ο μεν Οιδίποδας αυτοτυφλώθηκε η δε Ιοκάστη, σύμφωνα με την επικρατέστερη εκδοχή, αυτοκτόνησε αμέσως.

## Επτά επί Θήβας και Αντιγόνη
Ο Κρέοντας επανεμφανίζεται στο προσκήνιο με τη διαμάχη των δύο διδύμων διαδόχων του βασιλιά Οιδίποδα, δηλαδή του Ετεοκλή και του Πολυνείκη. Η αδελφοκτόνα διαμάχη για την ηγεσία της πόλης οδήγησε στον περίφημο πόλεμο των "Επτά επί Θήβας" . Στη διάρκεια αυτού του πολέμου, αυτοκτονεί ο Μενοικέας, πατέρας του Κρέοντα, επειδή ένας χρησμός ορίζει ότι ο θάνατός του θα σώσει την πόλη. Επίσης σύμφωνα με μια εκδοχή, στον πόλεμο αυτό αυτοκτονεί και η Ιοκάστη, όταν βλέπει ότι τα δύο αγόρια της αλληλοσκοτώθηκαν.

Η λήξη του πολέμου αναγορεύει βασιλιά των Θηβών τον Κρέοντα, ως μοναδικό συγγενή του βασιλικού οίκου. Η πρώτη κίνησή του είναι να ενταφιάσει τον Ετεοκλή και να απαγορεύσει την ταφή του νεκρού Πολυνείκη, με την αιτιολογία ότι ενήργησε ως πολέμιος της πόλης. Η ανυπακοή της Αντιγόνης, που θέλει να θάψει τον αδελφό της, τον οδηγεί να της επιβάλλει αυστηρές κυρώσεις. Διατάζει τον εγκλεισμό της σε σπηλιά, χωρίς τροφή και νερό, μέχρι να πεθάνει. Η παρουσία και τα παρακάλια του γιου του Αίμονα, αρραβωνιαστικού της Αντιγόνης, δεν τον μαλακώνουν. Η Αντιγόνη αυτοκτονεί. Το παράδειγμά της ακολουθεί και ο Αίμονας. Όμως η τραγωδία δεν σταματά εδώ: η μητέρα του Αίμονα και γυναίκα του Κρέοντα, η Ευρυδίκη, μαθαίνοντας τον άδικο χαμό του γιου της, αυτοκτονεί κι εκείνη.

## Γενεαλογία

## Παραπομπές


Κρεοντας
Κρεοντας
Ναυτοδικείο

Ειδικό ποινικό δικαστήριο ενώπιον του οποίου δωσιδικούν όσοι ανήκουν στο πολεμικό ναυτικό ή το λιμενικό σώμα. Το Ναυτοδικείο Πειραιώς εδρεύει στον Πειραιά, δίπλα από το Ναυτικό Νοσοκομείο Πειραιώς (Ν.Ν.Π.) στην Φρεαττύδα παραλιακά επί της Ακτής Μουτσοπούλου με αρμοδιότητα εκδίκασης όλων των αξιόποινων πράξεων των ανηκόντων στο Πολεμικό Ναυτικό και το Λιμενικό Σώμα.

Εκτός από το **Ναυτοδικείο Πειραιώς** και το **Ναυτοδικείο Χανίων**, λειτουργούν σήμερα στην Ελλάδα και τα παρακάτω Ναυτοδικεία: **Ναυτοδικείο Θεσσαλονίκης** και **Ναυτοδικείο Ιωαννίνων.** 

Τα Ναυτοδικεία, όπως και τα υπόλοιπα στρατιωτικά δικαστήρια (στρατοδικεία και αεροδικεία) συγκροτούνται, σύμφωνα με το άρθρο 96 παρ. 5 του Συντάγματος, κατά πλειοψηφία από μέλη του δικαστικούς σώματος των ενόπλων δυνάμεων, που περιβάλλονται με τις εγγυήσεις λειτουργικής και προσωπικής ανεξαρτησίας του άρθρου 87 παρ. 1 του Συντάγματος. Γενικότερα πρέπει να παρατηρηθεί ότι η ποινική δικαιοσύνη στο στρατό (Ένοπλες Δυνάμεις) απονέμεται από τα στρατιωτικά δικαστήρια (στρατοδικεία, αεροδικεία, ναυτοδικεία και Αναθεωρητικό Δικαστήριο και τον Άρειο Πάγο. Οι αποφάσεις των στρατιωτικών δικαστηρίων πρέπει να είναι ειδικά και εμπεριστατωμένα αιτιολογημένες, σύμφωνα με το άρθρο 167 ΣΠΚ. 

Κατά των αποφάσεων των Ναυτοδικείων επιτρέπεται έφεση και αναθεώρηση ενώπιον του Αναθεωρητικού Δικαστηρίου, και εναντίον της αποφάσεως του τελευταίου, αναίρεση ενώπιον του Αρείου Πάγου.

## Εξωτερικοί σύνδεσμοι

* O δικτυακός τόπος της Ενώσεως Δικαστικών Λειτουργών Στρατιωτικής Δικαιοσύνης
*Για περισσότερα βλ. *'Ευγένιος Γιαρένης*', Στρατιωτικός Ποινικός Κώδικας, Θεωρία-Εφαρμογή, εκδ. Νομική Βιβλιοθήκη, Αθήνα 2005.
*

Κατηγορία:Στρατιωτικά δικαστήρια
Κατηγορία:Πολεμικό ναυτικό
Φόρκυς

Ο** Φόρκυς** ήταν δευτερεύων θαλάσσιος θεός των αρχαίων Ελλήνων που αναφέρεται ακόμη και από τον Όμηρο.

## Σύμφωνα με τη μυθολογία
Θεωρείτο υιος του Πόντου και της Γαίας ή του Ωκεανού και της Τηθύος, αδελφός του Νηρέα, του Θαύμαντος, της Ευρυβίας και της Κητούς (η οποία παράλληλα ήταν και σύζυγός του) και πατέρας των Γραιών και των Γοργόνων.

Οι αρχαίοι Έλληνες τον απεικόνιζαν ως γέροντα και πίστευαν ότι κατοικούσε στη Τριτωνίτιδα, λίμνη της Λιβύης.

Εκ της συγγενικής γραμμής διαφαίνεται ότι ο Φόρκυς υπήρξε Θεότητα στην ελληνική μυθολογία στην μετά τον κατακλυσμό του Δευκαλίωνα εποχή.

## Δείτε επίσης
* Ο δορυφόρος του μεταποσειδώνιου αντικειμένου 65489 Κητώ, Φόρκυς, πήρε το όνομά του από τον θεό αυτό.
## Γενεαλογικό δένδρο
Ελληνικές θαλάσσιες θεότητες

## Παραπομπές


Κατηγορία:Θαλάσσιες θεότητες της ελληνικής μυθολογίας
Κατηγορία:Αρχαία Λιβύη
Ντομ

Ο όρος **Ντομ** μπορεί να έχει τις ακόλουθες χρήσεις:

* Γερμανική λέξη (*Domkirche*, συντ. *Dom*) για τον καθεδρικό ναό (π.χ *[[Καθεδρικός Ναός της Κολωνίας|Kölner Dom]]*). Προέρχεται από το λατινικό *Domus* (*σπίτι, οικία*).
* Ντομ, κορυφή των Ελβετικών Άλπεων.
* Ντομ, τίτλος ευγενείας, προερχόμενος από τον λατινικό όρο *Dominus*.
Καθεδρικός Ναός της Κολωνίας

μικρογραφία|343x343εσ|Ο Καθεδρικός Ναός της Κολωνίας το βράδυ
Ο **Ντομ** ή **Καθεδρικός Ναός της Κολωνίας** (γερμ. *Kölner Dom*), είναι ένα από τα μεγαλύτερα και πιο φημισμένα οικοδομήματα γοτθικού ρυθμού παγκοσμίως. Είναι ρωμαιοκαθολικός ναός με άγιο προστάτη τον Απόστολο Πέτρο. Το 1996 ανακηρύχθηκε Μνημείο Παγκόσμιας Κληρονομιάς από την UNESCO. Είναι το πιο δημοφιλές αξιοθέατο της Γερμανίας, δέχοντας κατά μέσο όρο 6 εκατομμύρια τουρίστες τον χρόνο.

Είναι επίσης ασυνήθιστο στο μεγαλείο, το μέγεθος και το χρόνο κατασκευής του. Ο θεμέλιος λίθος τέθηκε στις 15 Αυγούστου 1248, ενώ το πρεσβυτέριο εγκαινιάστηκε το 1322. Ο καθεδρικός χτίστηκε σταδιακά μέχρι περίπου το 1560, όταν οι εργασίες σταμάτησαν. Έπειτα παρέμεινε ημιτελής μέχρι τον 19ο αιώνα, όταν οι ρομαντικοί ενδιαφέρθηκαν πάλι γι' αυτόν. Υπήρξαν προσπάθειες για να ολοκληρωθεί η οικοδόμηση του ναού γύρω το 1814, αλλά το επίσημο σχέδιο δεν έλαβε τη κατάλληλη χρηματοδότηση μέχρι τη δεκαετία του 1840. Τελικά, το 1880, έπειτα από περισσότερο από 600 χρόνια, ολοκληρώθηκε σύμφωνα με τα αυθεντικά μεσαιωνικά γοτθικά σχέδια. Οι πύργοι για τα δυο μεγάλα καμπαναριά του καθεδρικού τον καθιστάνε την εκκλησία με τη μεγαλύτερη πρόσοψη στον κόσμο.

Έχει ύψος 157,38 μέτρα και είναι ο δεύτερος υψηλότερος ναός της Γερμανίας μετά το Μίνστερ της Ουλμ (161,53 μέτρα) και ο τρίτος παγκοσμίως. Μέχρι το 1884 ήταν το υψηλότερο κτίριο του κόσμου. Η τεράστια επιφάνεια της δυτικής πρόσοψης έχει, μαζί με τους δύο πύργους, εμβαδόν 7100 τ.μ. και είναι μέχρι σήμερα αξεπέραστη. Βρίσκεται σε απόσταση μόλις 200 μέτρων από τον Ρήνο, στο βόρειο τμήμα των πρώην ρωμαϊκών τειχών της πόλης, δίπλα στον κεντρικό σιδηροδρομικό σταθμό της Κολωνίας, το Μουσείο Λούντβιχ και το Ρωμαιογερμανικό Μουσείο.  

## Παραπομπές

Κατηγορία:Μνημεία Παγκόσμιας Κληρονομιάς στη Γερμανία
Κατηγορία:Καθεδρικοί ναοί στη Γερμανία
Κατηγορία:Κολωνία
Disneyland

Το **Disneyland Park** ή απλά **Disneyland** (ελληνική απόδοση: *Ντίσνεϋλαντ*) είναι το πρώτο από τα δύο θεματικά πάρκα, που κτίστηκαν στο Disneyland Resort, στο Άναχαϊμ, της Καλιφόρνια, το οποίο άνοιξε στις 17 Ιουλίου 1955. Είναι, επίσης, το πρώτο και τελευταίο θεματικό πάρκο, το οποίο χτίστηκε υπό την επίβλεψη του Ουώλτ Ντίσνεϋ. Ήταν η πρώτη ατραξιόν του χώρου, και του οποίου το όνομα άλλαξε σε Disneyland Park, για να ξεχωρίζει από τις επεκτάσεις του χώρου, τη δεκαετία του 1990. 

Η ιδέα της Disneyland ήρθε στον Ουώλτ Ντίσνεϋ, μετά από επισκέψεις που έκανε σε παρόμοια πάρκα με τις κόρες του, κατά τη δεκαετία του 1930 και του 1940. Αρχικά, σκέφτηκε να φτιάξει ένα πάρκο, ως τουριστική ατραξιόν, στα στούντιο της εταιρείας στο Μπέρμπανκ, αλλά η σκέψη του δεν υλοποιήθηκε λόγω ελλιπούς χώρου, για ένα τέτοιο εγχείρημα. Αργότερα, προσέλαβε βοηθούς για αυτό το εγχείρημα και το 1953, αγόρασε την έκταση στο Άναχαϊμ. Οι εργασίες ξεκίνησαν το 1954, ενώ στις 17 Ιουλίου του 1955, πρωτοπαρουσιάστηκε το έργο.

Από τη στιγμή που άνοιξε, έχουν γίνει πολλές επεκτάσεις ενώ έχουν προστεθεί και διάφορες θεματικές ενότητες όπως το New Orleans Square, το 1966, το Critter Country, το 1972 και το Mickey's Toontown το 1993. Η Disneyland είναι το θεματικό πάρκο με τις περισσότερες επισκέψεις παγκοσμίως, καθώς το έχουν επισκεφτεί από τη στιγμή που άνοιξε πάνω από 650 εκατομμύρια άνθρωποι. Σύμφωνα με τη αναφορά της Disney, τον Μάρτιο του 2005, στο πάρκο υπάρχουν 65.700 υπάλληλοι.

## Παραπομπές


## Εξωτερικοί σύνδεσμοι

* 

Κατηγορία:Πάρκα αναψυχής στις ΗΠΑ
Κατηγορία:Καλιφόρνια
Himni i Flamurit

Το **Himni i Flamurit** («Ύμνος της Σημαίας») είναι ο εθνικός ύμνος της Αλβανίας. Τον έχει γράψει ο Αλεξάντερ Σταύρι Ντρενόβα (1872-1947) ή αλλιώς Ασντρένι (Asdreni).

## Στίχοι

## Παραπομπές

## Εξωτερικοί σύνδεσμοι

* Προεδρία της Αλβανίας - ιστότοπος με σελίδα για τον εθνικό ύμνο.

Κατηγορία:Εθνικά σύμβολα της Αλβανίας
Κατηγορία:Εθνικοί ύμνοι
Κατηγορία:Τραγούδια του 1912
Τρύπες (άλμπουμ)

Ο πρώτος δίσκος του συγκροτήματος **[[Τρύπες]]** φέρει το όνομα του συγκροτήματος. Ηχογραφήθηκε τις τελευταίες ημέρες του Ιανουαρίου του 1985 στο στούντιο "Αγροτικόν", με μηχανικό ήχου τον Νίκο Παπάζογλου. Κυκλοφόρησε την ίδια χρονιά από την εταιρεία Ano - Kato Records. Επανακυκλοφόρησε το 1999 ως ένθετο CD μέσα στο τεύχος 43 του μουσικού περιοδικού "Δίφωνο". Οι στίχοι των τραγουδιών γράφτηκαν από τον Γιάννη Αγγελάκα και η σύνθεση έγινε από τον Γιάννη Αγγελάκα και τον Γιώργο Καρρά. Ο δίσκος περιλαμβάνει 11 τραγούδια και περιλαμβάνει τα *Βραδινή πλάνη*, *Ταξιδιάρα ψυχή*, *Για την πατρίδα* και *Άσχημο όνειρο*.

## Μέλη
*Γιάννης Αγγελάκας — τραγούδι, στίχοι, σύνθεση
*Μπάμπης Παπαδόπουλος — κιθάρα
*Γιώργος Καρράς — μπάσο, σύνθεση
*Κώστας Φλωροσκούφης — τύμπανα

## Συμμετοχές
*Στην αρχική σύνθεση της μελωδίας του *Ακροβάτη* συμμετείχε ο Μπάμπης Παπαδόπουλος και στο τραγούδι *Χωρίς εμένα* ο Κώστας Βίλγης. 
*Στα *Ακροβάτης*, *Στριμωγμένος*, άλτο σαξόφωνο παίζει ο Φλώρος Φλωρίδης ενώ στα τραγούδια *Ταξιδιάρα ψυχή*, *Παράξενη πόλη* και *Νταβατζής* παίζει τενόρο σαξόφωνο ο Θεόδωρος Ρέλλος. 
*Η γυναικεία φωνή στη *Βραδινή πλάνη* είναι της Εύας Βλαχάκου. 
*Κιθάρα στο *Θλιμμένοι στη γιορτή μας* παίζει ο Μιχάλης Κανατίδης. 
*Η χορωδία που ακούγεται στο ρεφρέν των *Θλιμμένων* αποτελείται από τους Γ. Αγγελάκα, Γ. Καρρά, Γ. Τσακαλίδη, Ν. Παπάζογλου και Γιάννη Κώνστα.
*Η ιδέα του εξωφύλλου ήταν του Γ. Τσαγγαλίδη.
*Τις φωτογραφίες των μελών του συγκροτήματος τράβηξε ο Γ. Κρίκης.

## Κομμάτια
**Πλευρά Α**
#Βραδινή πλάνη - 3:04
#Ακροβάτης - 3:10
#Στριμωγμένος - 2:52
#Αμνησία - 3:00
#Χωρίς εμένα - 3:04
**Πλευρά Β**
#Ταξιδιάρα ψυχή - 3:57
#Άσχημο όνειρο - 2:25
#Νταβατζής - 2:31
#Για την πατρίδα - 2:53
#Παράξενη πόλη - 3:26
#Θλιμμένοι στη γιορτή μας - 2:19

## Παραπομπές


## Εξωτερικοί σύνδεσμοι
*Τρύπες (άλμπουμ) στο MusicBrainz
*Τρύπες (άλμπουμ) στο Discogs

Κατηγορία:Τρύπες (δισκογραφία)
Πάρτυ στο 13ο Όροφο

Ο δίσκος **Πάρτυ στο 13ο Όροφο** είναι ο δεύτερος δίσκος που κυκλοφόρησε το συγκρότημα Τρύπες σε συνεργασία με τη δισκογραφική εταιρεία Virgin. Ηχογραφήθηκε το Σεπτέμβριο και το Νοέμβριο του 1987 στο στούντιο "Αγροτικό" με μηχανικό ήχου το Νίκο Παπάζογλου και κυκλοφόρησε τον ίδιο χρόνο σε μορφή δίσκου και κασέτας, ενώ σε CD κυκλοφόρησε στη συλλογή *Πάρτυ Στον 13ο Όροφο / Τρύπες Στον Παράδεισο* το 1991. Η μίξη έγινε από το Νίκο Παπάζογλου και τις *Τρύπες* και η σπέσιαλ μίξη του *Άχαρη μέρα* από τον Σπύρο Βεδουρά. Τους στίχους των τραγουδιών έγραψε ο Γιάννης Αγγελάκας. Τη μουσική των τραγουδιών έγραψε ο Γιώργος Καρράς εκτός από το *Ερωτευμένοι σχιζοφρενείς* και το *Η αυτοκρατορία των αναπήρων* που γράφτηκε από τους Γιώργο Καρρά, Μπάμπη Παπαδόπουλο, και το *Η δικιά σου κοντινή Αμερική* που γράφτηκε από τους  Γιώργο Καρρά, Μπάμπη Παπαδόπουλο και Γιάννη Αγγελάκα. Ο δίσκος έχει διάρκεια 30 λεπτά και 31 δευτερόλεπτα και περιέχει 8 τραγούδια.

## Συμμετοχές
*Κρουστά στο *Έκτη Αυγούστου* παίζουν ο Κώστας Φλωροσκούφης, ο Χρήστος Κίλιας κι ο Γιώργος Τόλιος, κλαρινέτο παίζει ο Φλώρος Φλωρίδης. 
*Στο *Πάρτυ στο 13ο όροφο* κρουστά παίζουν ο Χρήστος Κίλιας κι ο Γιώργος Τόλιος, στο φινάλε τραγουδάει μαζί με τις *Τρύπες* κι ο Γιάννης Κώνστας.
*Ντέφι και μαράκας στο *Η δικιά σου κοντινή Αμερική* παίζει ο Γιώργος Τόλιος.
*Σαξόφωνο στο *Χορός των δειλών* παίζει ο Φλώρος Φλωρίδης.
*Πιάνο στα *Άχαρη μέρα*, *Ερωτευμένοι σχιζοφρενείς* και *Έκτη Αυγούστου* παίζει ο Γιώργος Χριστιανάκης.

## Κομμάτια
Α1 - Πάρτυ στο 13ο όροφο 
Α2 - Η πρώτη φορά 
Α3 - Άχαρη μέρα 
Α4 - Η δικιά σου κοντινή Αμερική 
Β1 - Ερωτευμένοι σχιζοφρενείς 
Β2 - Έκτη Αυγούστου 
Β3 - Η αυτοκρατορία των αναπήρων 
Β4 - Χορός των δειλών 

## Εξωτερικοί σύνδεσμοι
*Πάρτυ στο 13ο Όροφο στο MusicBrainz
*Πάρτυ στο 13ο Όροφο στο Discogs

Κατηγορία:Τρύπες (δισκογραφία)
Βάτσλαβ Χάβελ

Ο **Βάτσλαβ Χάβελ** (τσεχικά: *Václav Havel*, Πράγα, 5 Οκτωβρίου 1936 – Χράντετσεκ, 18 Δεκεμβρίου 2011) ήταν Τσέχος πολιτικός, συγγραφέας, αντικομμουνιστής και δραματουργός. Υπήρξε ο τελευταίος πρόεδρος της Τσεχοσλοβακίας και πρώτος Πρόεδρος της Τσεχίας, από τις 2 Φεβρουαρίου 1993 ως τις 2 Φεβρουαρίου 2003. Διαδραμάτισε σημαντικό ρόλο στη λεγόμενη "Άνοιξη της Πράγας" του 1968 και τη "Βελούδινη επανάσταση" του 1989 (ως αρχηγός του λεγόμενου Πολιτικού Φόρουμ.) Η αντεπαναστατική εκείνη κίνηση σήμανε την ανατροπή δηλαδή του Σοσιαλισμού στην Τσεχοσλοβακία.
thumb|Ο Βάτσλαβ Χάβελ το 2010

## Λογοτεχνία
Ο Χάβελ έγραψε θεατρικά έργα, τα οποία απαγορεύτηκαν στη χώρα του μετά το 1968.
Το θεατρικό του έργο *Memorandum* (Το υπόμνημα) μεταφράστηκε στα ελληνικά από τον Φώντα Κονδύλη (εκδ. «Δωδώνη») και τον Κανέλλο Αποστόλου (εκδ. «Ύψιλον», 2009).

## Εξωτερικοί σύνδεσμοι

* Václav Havel Επίσημη ιστοσελίδα
* αρχείο του Βάτσλαβ Χάβελ από το *[[The New York Review of Books]]*
* "Havel at Columbia: Bibliography: Human Rights Archive
* Φεστιβάλ Χάβελ 
* The Committee for the Defence of the Unjustly Persecuted (VONS) (ιστότοπος για την ιστορία του VONS)
* Václav Havel στην Εγκυκλοπαίδεια της Λογοτεχνίας
## Παραπομπές


Κατηγορία:Τσέχοι συγγραφείς
Κατηγορία:Τσέχοι θεατρικοί συγγραφείς
Κατηγορία:Πρόεδροι της Τσεχοσλοβακίας
Κατηγορία:Βραβευθέντες με το Βραβείο Καρλομάγνος
Κατηγορία:Αποδέκτες του βραβείου Erasmus
Κατηγορία:Θέατρο του Παραλόγου
Κατηγορία:Πρόεδροι της Τσεχίας
Κατηγορία:Τσέχοι σκηνοθέτες κινηματογράφου
Κατηγορία:Αποδέκτες του Τάγματος του Λευκού Αετού (Πολωνία)
Τρύπες στον Παράδεισο

Ο δίσκος **Τρύπες στον Παράδεισο** είναι ο τρίτος δίσκος του συγκροτήματος Τρύπες. Ηχογραφήθηκε τον Νοέμβριο  - Δεκέμβριο του 1989 και τον Απρίλιο του 1990 με μηχανικό ήχου τον Νίκος Παπάζογλου και κυκλοφόρησε το 1990 σε μορφή δίσκου και κασέτας, ενώ η κυκλοφορία του σε CD έγινε το  1991. Ο δίσκος έχει διάρκεια 36 λεπτά και 24 δευτερόλεπτα και περιέχει 13 τραγούδια σε στίχους Γιάννη Αγγελάκα. Η σύνθεση της μουσικής έγινε από τον Γιώργο Καρρά εκτός από τα τραγούδια *Εδώ* και *Κράτα το σώου μαϊμού* που έγινε από τον Μπάμπη Παπαδόπουλο, ενώ η σύνθεση των *Δώσ' μου λίγη ακόμα αγάπη* και *Όλα τελικά ξαναγυρνάν σε μας* έγινε από τις *Τρύπες*.

## Μέλη
*Γιάννης Αγγελάκας — τραγούδι, στίχοι
*Μπάμπης Παπαδόπουλος — κιθάρα, σύνθεση
*Γιώργος Καρράς — μπάσο, σύνθεση
*Γιώργος Τόλιος — τύμπανα
**Συμμετοχές**
*Η γυναικεία φωνή που ακούγεται στα *Αυτό που οι σκύλοι βαφτίσαν αγάπη* και *Τα κανονικά παιδιά* είναι της Αννέζας Παπαδοπούλου
*Ο Γιώργος Χριστιανάκης παίζει πιάνο και τρομπόνι στο *Στην τροχιά των χαμένων* και πιάνο στο  *Δώσ' μου λίγη ακόμα αγάπη (2)* 
*Ακορντεόν στα *Στην τροχιά των χαμένων* και *Δώσ' μου λίγη ακόμα αγάπη (2)* παίζει ο Ηρακλής Βαβάτσικας

## Κομμάτια
;Πλευρά Α
#Δώσ' μου λίγη ακόμα αγάπη
#Αυτό που οι σκύλοι βαφτίσαν αγάπη
#Γίνομαι άντρας
#Όλα τελικά ξαναγυρνάν σε μας
#Υπάρχει η αγάπη
#Στην τροχιά των χαμένων
;Πλευρά Β
#Εδώ
#Στον παράδεισο
#Πώς;
#Κράτα το σώου μαϊμού
#Τα κανονικά παιδιά
#Οι δράκοι της γης
#Δώσ' μου λίγη ακόμα αγάπη (2)

## Εξωτερικοί σύνδεσμοι
* Τρύπες στον Παράδεισο στο MusicBrainz
* Τρύπες Στον Παράδεισο στο Discogs

Κατηγορία:Τρύπες (δισκογραφία)
Εστία

Το όνομα **Εστία** μπορεί να αναφέρεται στα εξής:

* στην Εστία (μυθολογία), θεά της ελληνικής μυθολογίας

## Στην αστρονομία
* στον αστεροειδή 4 Εστία (4 Vesta)
* στον αστεροειδή 46 Εστία (46 Hestia)

## Εκδόσεις
* Εστία (εκδόσεις), εκδοτικός οίκος της Αθήνας.
* στο Βιβλιοπωλείο της Εστίας, ένα από τα παλαιότερα βιβλιοπωλεία και εκδοτικούς οίκους των Αθηνών.
* στην *[[Εστία (εφημερίδα)]]*, απογευματινή πολιτική εφημερίδα της Αθήνας.
* στην *[[Εστία (περιοδικό)]]*, λογοτεχνικό περιοδικό της Αθήνας.

## Άλλες χρήσεις
* στο τζάκι, κεντρικό σημείο θερμάνσεως κλειστών χώρων
* στην εστία (οικιακή), κεντρικό σημείο μαγειρέματος
* στη φοιτητική εστία, το δωρεάν κατάλυμα που προσφέρουν αρκετά πανεπιστήμια στους φοιτητές τους
* στην εστία (οπτική), το σημείο, μπροστά ή πίσω από ένα φακό ή κάτοπτρο, στο οποίο συγκεντρώνονται οι ακτίνες φωτός

Κατηγορία:Αποσαφηνίσεις ονομάτων
Γκουίντο ντ' Αρέτσο

right|thumb|150px|Άγαλμα του Γκουίντο ντ' Αρέτσο, στην πόλη Αρέτσο της Ιταλίας

Ο **Γκουίντο ντ' Αρέτσο** (*Guido d'Arezzo*, περ. 995 - 1050) ήταν ιταλός θεωρητικός της μουσικής κατά τον Μεσαίωνα. Επινόησε το σύγχρονο σύστημα μουσικής σημειογραφίας, το μουσικό πεντάγραμμο, που αντικατέστησε τη νευματική σημειογραφία.

Ο Γκουίντο ήταν Βενεδικτίνος μοναχός στην ιταλική πόλη-κράτος Αρέτσο. Ξεκίνησε την καριέρα του στο Μοναστήρι της Πομπόζα, που βρίσκεται στην Αδριατική, δίπλα στην Φερράρα. Ενώ βρισκόταν εκεί, συνειδητοποίησε ότι οι μοναχοί είχαν πρόβλημα στην απομνημόνευση των ύμνων του Γρηγοριανού μέλους. Τότε επινόησε μία μέθοδο για να μαθαίνονται ευκολότερα και γρηγορότερα. Η μέθοδος έγινε σύντομα διάσημη στη βόρεια Ιταλία. Παρόλα αυτά συνάντησε την εχθρότητα των μοναχών του αββαείου και του δόθηκε εντολή να μετακινηθεί στο Αρέτσο, μία πόλη που δεν έχει αββαείο, αλλά είχε πολλούς τραγουδιστές για να τους διδάξει.

Εκεί επινόησε πολλά διδακτικά «εργαλεία», όπως το πεντάγραμμο, το εξάχορδο μουσικό σύστημα και τα ονόματα των φθόγγων (ντο-ρε-μι, κτλ). Τα ονόματα των φθόγγων προέρχονται από έναν γρηγοριανό ύμνο όπου κάθε στίχος ξεκινά από την αμέσως ψηλότερη νότα. Από την πρώτη συλλαβή κάθε στίχου πήραν οι νότες το όνομά τους. Αυτή η ονομασία των φθόγγων χρησιμοποιείται μέχρι σήμερα στις χώρες της Νότιας Ευρώπης (Ελλάδα, Ιταλία, Γαλλία, κτλ).

## Παραπομπές


## Εξωτερικοί σύνδεσμοι
* Catholic Encyclopedia

Κατηγορία:Ιταλοί μουσικοί
Κατηγορία:Μεσαιωνική μουσική
Κατηγορία:Μουσική σημειογραφία
Εννιά Πληρωμένα Τραγούδια

Ο δίσκος **Εννιά πληρωμένα τραγούδια** είναι ο τέταρτος δίσκος του συγκροτήματος *[[Τρύπες]]*. Ηχογραφήθηκε τον Μάρτιο του 1993, και κυκλοφόρησε την ίδια χρονιά από τη δισκογραφική εταιρία Virgin. Η διάρκεια του δίσκου είναι 38 λεπτά και 47 δευτερόλεπτα και περιλαμβάνει 10 τραγούδια (τα "εννιά πληρωμένα" τραγούδια του τίτλου συν μια ακουστική διασκευή του *Αμνησία* απ' τον πρώτο τους δίσκο) σε στίχους του Γιάννη Αγγελάκα. Ο δίσκος αυτός χάρισε και τη μεγαλύτερη επιτυχία στο συγκρότημα, κάνοντάς τους γνωστούς στο πλατύ κοινό, ίσως και μόδα. Ήταν ο τελευταίος στο γνωστό στυλ των Τρύπες πριν αρχίσουν να αλλάζουν ύφος.

## Μέλη
*Γιάννης Αγγελάκας — τραγούδι, στίχοι, σύνθεση
*Γιώργος Τόλιος — τύμπανα
*Ασκληπιός Ζαμπέτας — κιθάρα  
*Μπάμπης Παπαδόπουλος — κιθάρα, σύνθεση
*Γιώργος Καρράς — μπάσο, σύνθεση 

## Κομμάτια

## Εξωτερικοί σύνδεσμοι
*Εννιά πληρωμένα τραγούδια στο MusicBrainz
*Εννιά Πληρωμένα Τραγούδια στο Discogs

Κατηγορία:Τρύπες (δισκογραφία)
Κατηγορία:Άλμπουμ του 1993
Το Α σε κύκλο

thumb|right|200px
Το **Α μέσα στον κύκλο** είναι το σύμβολο του αναρχικού κινήματος. Στους κύκλους των αναρχικών είναι γνωστό και σαν **αλφάδι**. Αποτελείται από ένα κεφαλαίο "Α", κυκλωμένο από ένα "Ο". Το "Α" έχει τη σημασία του "Αναρχία", ενώ το "Ο" προήλθε από τη γαλλική λέξη "Ordre", που σημαίνει τάξη, και αναφέρεται σε μέρος μιας ρήσης του Προυντόν (*η αναρχία είναι τάξη*).

Η πρώτη γνωστή χρήση του συμβόλου είναι αυτή στα κράνη κάποιων στρατιωτών των Δημοκρατικών κατά την περίοδο του Ισπανικού Εμφύλιου Πόλεμου. Το σύμβολο υιοθετήθηκε από την Ανοιχτή Εργατική Συμμαχία *(Alliance ouvrière anarchiste)*, μια Βελγική αναρχική κολεκτίβα, στις 25 Νοεμβρίου 1956, και από τότε άρχισε να γίνεται γνωστό. Σημαντική διάδοση γνώρισε όταν χρησιμοποιήθηκε από δυο αναρχικές νεολαίες, το 1964 από τη γαλλική *Jeunesses Libertaires* και το 1966 από την ιταλική *Gioventu libertaria*. Η ευκολία με την οποία μπορεί να αναπαραχθεί σε έναν τοίχο ή ένα έγγραφο, αλλά και η ευθύτητα του συμβολισμού του, το έκαναν το πιο γνωστό σύμβολο των αναρχικών. 

Κατηγορία:Αναρχισμός
Εξάχορδο

Το **εξάχορδο μουσικό σύστημα** είναι μια σειρά 6 φθόγγων με σταθερά διαστήματα. Η σειρά των διαστημάτων είναι: τόνος, τόνος, ημιτόνιο, τόνος, τόνος. Σε οποιαδήποτε θέση και αν βρίσκεται το εξάχορδο, η σειρά των διαστημάτων παραμένει αναλλοίωτη (π.χ. πάντα ο τρίτος φθόγγος θα έχει ημιτόνιο πάνω από αυτόν). Για να είναι ευκολομνημόνευτη η θέση των 6 φθόγγων και να αναπτυχθεί ένα σύστημα άμεσης ανάγνωσης άγνωστων μελωδιών, ο Γκουίντο ντ' Αρέτσο έβαλε μια συλλαβή σε κάθε φθόγγο (*Epistola de ignotu cantu*, 1028). Οι συλλαβές αυτές προέρχονται από έναν ύμνο του γρηγοριανού μέλους. 

Το εξάχορδο χτίζεται με βάση το Ντο, το Σολ και το Φα. Έτσι από το Ντο έχουμε το hexachordum naturale, από το Σολ το *hexachordum durum* (με σι φυσικό) και από το Φα έχουμε το *hexachordum molle* (με Σι ύφεσι). Σε όλη την έκταση του συστήματος προκύπτουν 7 αλληλένδετα εξάχορδα που ο τραγουδιστής γνώριζε απέξω. Αν μια μελωδία ξεπερνούσε την έκταση ενός εξαχόρδου, τότε άλλαζαν εγκαίρως εξάχορδο *(mutation)*.

Κατηγορία:Μουσική θεωρία
Καλά Νερά Μαγνησίας

Τα **Καλά Νερά** είναι παραθαλάσσιο και τουριστικό χωριό του Πηλίου και ανήκει στην Περιφερειακή Ενότητα Μαγνησίας, στα παράλια του Παγασητικού κόλπου. Απέχει 19 χιλιόμετρα από τον Βόλο και 21 χιλιόμετρα από την Αργαλαστή (έδρα δήμου). Το  ανάγλυφο της περιοχής ποικίλλει με κύριο χαρακτηριστικό τα πολλά τρεχούμενα νερά. Η παραλία (η οποία διαθέτει εξοπλισμό για θαλάσσια σπορ), βρίσκεται στη νοτιοδυτική πλευρά του χωριού όπου λειτουργούν πολλά καταλύματα, ταβέρνες, εστιατόρια, καφετέριες και μπαράκια. Η κορυφή του Πηλίου βρίσκεται βορείως του οικισμού και σε απόσταση μόλις 6,2 χιλιομέτρων.

Αναφέρεται επίσημα το 1883 στο ΦΕΚ 126Α - 02/04/1883 να προσαρτάται στον τότε δήμο Μηλεών. Το 1927 με το ΦΕΚ 152Α - 25/07/1927 ορίστηκε έδρα της ομώνυμης νεοιδρυθείσας κοινότητας. Σύμφωνα με το πρόγραμμα ''Καλλικράτης'', αποτελεί την κοινότητα Καλών Νερών που υπάγεται στη Δημοτική Ενότητα Μηλεών του Δήμου Νοτίου Πηλίου και σύμφωνα με την απογραφή του 2021, διαθέτει 539 κατοίκους.

Ονομασία

Το άφθονο και καλής ποιότητας νερό που έτρεχε από τις δεκάδες βρύσες του χωριού και η βλάστηση της περιοχής με τα πολλά πλατάνια τα οποία φτάνουν μέχρι την θάλασσα, ήταν εκείνα που έδωσαν την ονομασία Καλά Νερά στο μέρος, το οποίο αποτελεί ειδυλλιακό προορισμό για διακοπές.

## Δημογραφικά στοιχεία

## Εξωτερικοί σύνδεσμοι

* Τα Καλά Νερά από ψηλά στο https://www.youtube.com/
* Καλά Νερά https://www.youtube.com/watch?v=kCGgaDCzgEw
* Παραθαλάσσιος περίπατος στα Καλά Νερά https://www.youtube.com/watch?v=yxWGIespF2s

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Νηρέας (αποσαφήνιση)

Με το αρχαίο ελληνικό όνομα Νηρέας (Νηρεύς) φέρονται:

* Νηρέας (μυθολογία): Μυθική ενάλια θεότητα στην Ελληνική Μυθολογία,
* Νηρέας (πάρων): Πλοίο τύπου Πάρων του 1821,
* Νηρέας (υποβρύχιο): Ελληνικό ιστορικό Υποβρύχιο του Β' Π.Π.

* Α.Ο. Νηρέας Γέρακα, αθλητικός σύλλογος.
* Γ.Σ. Νηρέας Λαμίας, αθλητικός σύλλογος.
* Α.Ο. Νηρέας Χαλανδρίου, αθλητικός σύλλογος.
* Α.Σ. Νηρέας Βέροιας, αθλητικός σύλλογος.
* Α.Ο. Νηρεύς ή Νηρέας Κολωνού, αθλητικός σύλλογος.
Ιρλανδικά κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ιρλανδία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Τα **ιρλανδικά κέρματα ευρώ** απεικονίζουν ένα κοινό σχέδιο που δημιούργησε ο Jarlath Hayes και αναπαριστά μια άρπα, η οποία αποτελεί παραδοσιακό σύμβολο της Ιρλανδίας από τον Μεσαίωνα. Το σχέδιο έχει βασιστεί στο οικόσημο της χώρας που εικονίζει την άρπα (την ονομαζόμενη Brian Boru Harp), η οποία κατά τον θρύλο ανήκε στον βασιλιά της Ιρλανδίας Brian Boru (παρόλο που δε θα μπορούσε να ανήκει σε αυτόν, αφού πέθανε 400 περίπου χρόνια πριν τη δημιουργία της). Η άρπα αυτή φιλοξενείται σήμερα στη Βιβλιοθήκη του Κολεγίου Τρίνιτι στο Δουβλίνο. Το σύμβολο της άρπας χρησιμοποιείται επίσης σε επίσημες σφραγίδες των Υπουργείων της χώρας, αλλά και στην επίσημη σφραγίδα του Προέδρου της Ιρλανδίας.

Τα ιρλανδικά κέρματα ευρώ φέρουν επίσης τα 12 αστέρια της Ευρωπαϊκής Ένωσης, το έτος κοπής και το όνομα της χώρας στα ιρλανδικά, "Éire", σε παραδοσιακό γαελικό αλφάβητο.

## Η εθνική όψη των ιρλανδικών κερμάτων ευρώ

## Αναμνηστικά κέρματα ευρώ

Η Ιρλανδία εξέδωσε μέχρι σήμερα το παρακάτω αναμνηστικό κέρμα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2007**

Το αναμνηστικό νόμισμα φέρει την επιγραφή: «ΣΥΝΘΗΚΗ ΤΗΣ ΡΩΜΗΣ 50 XPONIA, EYPΩΠΗ, ΙΡΛΑΝΔΙΑ» (στα ιρλανδικά)



## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα της Ιρλανδίας

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Ιρλανδίας
Ναυτοδίκης

**Ναυτοδίκης** ονομάζεται ο ένορκος  του Ναυτοδικείου, ο οποίος φέρει στρατιωτική ιδιότητα. Εκτός από τους ναυτοδίκες, οι οποίοι μπορεί να είναι αξιωματικοί του Πολεμικού Ναυτικού ή του Λιμενικού Σώματος, ανάλογα με το εάν ο κατηγορούμενος ανήκει στο Π.Ν. ή το Λ.Σ., αντίστοιχα, το Ναυτοδικείο συγκροτείται κατά βάσιν από μέλη του δικαστικού σώματος των ενόπλων δυνάμεων, οι οποίοι ονομάζονται στρατιωτικοί δικαστές. 

Οι στρατιωτικοί δικαστές, συγκροτούν και τα υπόλοιπα στρατιωτικά δικαστήρια των ενόπλων δυνάμεων, δηλαδή τα στρατοδικεία και τα αεροδικεία. Σύμφωνα με τις διατάξεις του Συντάγματος της Ελλάδος και του Στρατιωτικού Ποινικού Κώδικα της Ελλάδας (Νόμος 2287/1995) στη σύνθεση των στρατιωτικών δικαστηρίων μετέχουν κατά πλειοψηφία στρατιωτικοί δικαστές, ενώ τη σύνθεσή τους συμπληρώνουν κατά μειοψηφία, αξιωματικοί των ενόπλων δυνάμεων (από το βαθμό του Λοχαγού και αντιστοίχων και πάνω) οι οποίοι ονομάζονται στρατοδίκες (ναυτοδίκες, αεροδίκες) και επιλέγονται με κλήρωση για τις δικάσιμες του επόμενου μηνός. Δηλαδή τα στρατιωτικά δικαστήρια απαρτίζουν, όταν δικάζουν με Πενταμελή Σύνθεση, τρεις στρατιωτικοί δικαστές (συμπεριλαμβανομένου του Προέδρου) και δύο στρατοδίκες (ναυτοδίκες ή αεροδίκες). Όταν τα στρατιωτικά δικαστήρια δικάζουν με Τριμελή Σύνθεση, απαρτίζονται από δύο στρατιωτικούς δικαστές (συμπεριλαμβανομένου του Προέδρου) και από έναν στρατοδίκη (ναυτοδίκη, αεροδίκη). 

Τη σύνθεση του Ναυτοδικείου, όπως συμβαίνει άλλωστε και για το Στρατοδικείο και για το Αεροδικείο, συμπληρώνουν ο Στρατιωτικός Εισαγγελέας και ένας γραμματέας, ο οποίος είναι αξιωματικός, μέλος του Σώματος Δικαστικών Γραμματέων.

Στην Ελλάδα λειτουργούν τα παρακάτω Ναυτοδικεία: Πειραιώς, Θεσσαλονίκης, Χανίων, Ιωαννίνων, ενώ στρατοδικεία και αεροδικεία υπάρχουν και σε άλλες πόλεις της Ελλάδας, δηλαδή εκτός από τις παραπάνω, στη Λάρισα και στη Ξάνθη. Τα σχετικά με τη λειτουργία γενικότερα της στρατιωτικής δικαιοσύνης στην Ελλάδα ρυθμίζονται από το Σύνταγμα τον Στρατιωτικό Ποινικό Κώδικα και διάφορους ειδικούς ποινικούς. (Για περισσότερα, βλ. **Ευγένιος Γιαρένης**, Στρατιωτικός Ποινικός Κώδικας, θεωρία-Εφαρμογή, εκδ. Νομική Βιβλιοθήκη, Αθήνα 2005, αλλά και στον δικτυακό τόπο της Ενώσεως Δικαστικών Λειτουργών Στρατιωτικής Δικαιοσύνης, www.militaryjustice.gr)

Στην αρχαία Ελλάδα οι **Ναυτοδίκες** ήταν άρχοντες των Αθηνών οι οποίοι από τον 5ο αιώνα π.Χ. ανέκριναν και εισήγαγαν στα αρμόδια δικαστήρια τις υποθέσεις των ναυτεμπόρων, τα της ξενίας και της δωροξενίας. 

Τον 4ο αιώνα π.Χ. οι Ναυτοδίκες αντικαταστάθηκαν από τους Θεσμοθέτες.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.14ος, σελ.316.

Κατηγορία:Στρατιωτικά δικαστήρια
Κατηγορία:Αττικό Δίκαιο
Μίνως Κυριακού

Ο **Μηνάς (Μίνως) Κυριακού** (Πόρος, 31 Μαΐου 1942 – Αθήνα, 2 Ιουλίου 2017) ήταν Έλληνας μεγαλοεπιχειρηματίας και εφοπλιστής από την Αθήνα. Ανάμεσα στις επιχειρηματικές του δραστηριότητες περιλαμβάνονταν η ιδιοκτησία του ομίλου Antenna. Ήταν επίσης ιδιοκτήτης του Πανελληνίου Γυμναστικού Συλλόγου και πρώην Πρόεδρος της Ελληνικής Ολυμπιακής Επιτροπής (2004–2009).

## Επιχειρηματικές δραστηριότητες
Γόνος οικογένειας εφοπλιστών της οποίας η οικογενειακή ναυτιλιακή επιχείρηση ιδρύθηκε το 1852, ο Μίνωας Κυριακού δραστηριοποιήθηκε στον τομέα της ναυτιλίας από τη μικρή ηλικία των 17 ετών και σε ηλικία 23 ετών, το 1965, ίδρυσε την Athenian Tankers Inc. Το 1976, ίδρυσε δύο εταιρείες εμπορίου πετρελαιοειδών, την Bacoil International και την Athenian Oil Trading Inc.

Στα τέλη της δεκαετίας του 1980 ο Κυριακού δραστηριοποιήθηκε στον χώρο των μέσων ενημέρωσης με την ίδρυση του ραδιοφωνικού σταθμού ANT1 FM 97.1 (νυν Easy 97.2) στην Αθήνα στις 23 Μαΐου 1988. Το 1989, ένα έτος μετά την ίδρυση του ραδιοφωνικού σταθμού, ιδρύθηκε και η τηλεόραση του ΑΝΤ1 και ξεκίνησε να εκπέμπει στις 31 Δεκεμβρίου 1989. Ο Όμιλος Antenna, από το 1999 μέχρι σήμερα δραστηριοποιείται τόσο στην Ελλάδα, όσο και στην ευρύτερη περιοχή των Βαλκανίων.

Το 1997 ανέλαβε τη διοίκηση του Πανελληνίου Γ.Σ. και συνέβαλε αποφασιστικά στην αναβίωση του διεθνούς αθλητικού μίτινγκ «Τσικλητήρια» το οποίο, το 2002, εντάχθηκε στην κατηγορία Super Grand Prix της Παγκόσμιας Ομοσπονδίας Κλασικού Αθλητισμού.

## Προσωπική ζωή
Σπούδασε σε Γαλλία και Ελβετία.

Είχε δύο γιους και μία κόρη από τον πρώτο γάμο του. Τον Δεκέμβριο του 2004 νυμφεύθηκε για δεύτερη φορά, με την Ελληνίδα ηθοποιό Μαρί Κωνσταντάτου, ενώ ο ίδιος τότε ήταν 62 ετών και η ηθοποιός ήταν 33 ετών, μια διαφορά ηλικίας που τότε σχολιάστηκε έντονα από το κοινό. Τον Μάρτιο του 2017 το ζευγάρι ανακοίνωσε το διαζύγιό του λόγω οικονομικών ζητημάτων.

Τον Φεβρουάριο του 2007 του επιβλήθηκε ποινή φυλάκισης 48 μηνών χωρίς αναστολή και χρηματική ποινή 15.000 ευρώ για αυθαίρετες κατασκευές στο εξοχικό του κτήμα στον Άγιο Αιμιλιανό στο Πόρτο Χέλι και συγκεκριμένα την κατασκευή λιμανιού, με καταπάτηση όχι μόνο του αιγιαλού αλλά και επέκταση της ακτής μέσα στην θάλασσα. Κατόπιν τούτου, υπέβαλε έφεση και κλήθηκε να καταβάλει χρηματική εγγύηση 100.000 ευρώ έως ότου έγινε η δίκη σε δεύτερο βαθμό το 2010 και καταδικάστηκε σε εξαγοράσιμη ποινή 28 μηνών.

Απεβίωσε αιφνιδίως στις 2 Ιουλίου 2017, σε ηλικία 75 ετών, έχοντας όμως επί χρόνια αντιμετωπίσει προβλήματα υγείας, κυρίως όσον αφορά την καρδιά.

## Παραπομπές


Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Κατηγορία:Όμιλος ΑΝΤ1
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Έλληνες εφοπλιστές
Λεβερκούζεν

Το **Λεβερκούζεν** (γερμ. *Leverkusen*, ορθός τονισμός **Λέβερκουζεν**) είναι πόλη της Γερμανίας, λίγο έξω από την Κολωνία. Βρίσκεται στο κρατίδιο της Βόρειας Ρηνανίας-Βεστφαλίας. Έχει πληθυσμό 161.345 κατοίκους (Δεκέμβριος 2007). Σημαντικός παράγοντας ανάπτυξης της πόλης είναι η Βιομηχανία Χημικών και Φαρμάκωv Bayer που έχει την έδρα της εδώ.

## Σύντομη ιστορία
Το όνομά της η πόλη το έλαβε από τον φαρμακοποιό **Καρλ Λέβερκουζ** (Κarl Leverkus), ο οποίος το 1861 είχε ιδρύσει στην περιοχή Κάλενμπεργκ (Kahlenberg) κοντά στο Βίζντορφ μια βιοτεχνία βαφών. Η πόλη δημιουργήθηκε με αυτό το όνομα μόλις την 1η Απριλίου 1930, όταν συγχωνεύθηκαν οι γειτνιάζουσες κωμοπόλεις Σλέμπους (Schlebusch), Στάινμπυχελ (Steinbüchel), Ράιντορφ (Rheindorf) και Βίζντορφ (Wiesdorf). Την εποχή εκείνη αριθμούσε 42.619 κατοίκους. Εικοσιπέντε χρόνια αργότερα (1/4/1955) η πόλη αποκτά διοικητική αυτονομία και αριθμεί 78.623 κατοίκους, ενώ ο αριθμός τους ξεπερνά τους 100.000 το 1963 και τους 170.000 το 1975.

## Αξιοθέατα
Λόγω της μικρής σχετικά ιστορίας της, η πόλη δεν έχει σημαντικά ιστορικά μνημεία. Ο επισκέπτης της μπορεί σήμερα να επισκεφθεί:

# Το κάστρο Μόρσμπροϊχ (Schloss-Morsbroich), φρούριο περιβαλλόμενο από τάφρο σε ρυθμό μπαρόκ. 
# Τον υδατόπυργο *Leverkusen-Bürrig* με ύψος 72,5 μέτρα, ο οποίος στην κορυφή του διαθέτει παρατηρητήριο.
# Το Πάρκο Νόιλαντ (Neuland Park), ένα από τα μεγαλύτερα της πόλης, πλάι στον Ρήνο. 
# Τον ιαπωνικό κήπο, δημιούργημα του Καρλ Ντούισμπεργκ (Karl Duisberg) το 1923.
# Το στάδιο *BayArena* - έδρα της Μπάγερ Λεβερκούζεν και ένα από τα ωραιότερα στάδια της χώρας. 

Γνωστή είναι η ποδοσφαιρική ομάδα της πόλης, η Μπάγερ Λεβερκούζεν, η οποία έχει καθιερωθεί στο γερμανικό πρωτάθλημα (Μπούντεσλιγκα) ως μία από τις καλύτερες ομάδες της χώρας.

## Παραπομπές


## Εξωτερικοί σύνδεσμοι

*Επίσημος ιστότοπος 
*Διάφορες πληροφορίες 
* 

Κατηγορία:Πόλεις της Βόρειας Ρηνανίας-Βεστφαλίας
Ντόρτμουντ

Το **Ντόρτμουντ** (, κάτω γερμανικά: *Düörpm*, ) είναι πόλη της Γερμανίας. Βρίσκεται στο κρατίδιο της Βόρειας Ρηνανίας-Βεστφαλίας, έχει πληθυσμό 586.909 και είναι η έβδομη μεγαλύτερη πόλη της χώρας.

Η πόλη βρίσκεται στο βορειοδυτικό άκρο της Κοιλάδας του Ρουρ, της μεγαλύτερης βιομηχανικής περιοχής της Γερμανίας, ενώ το μέσο υψόμετρό της είναι 150 μέτρα. Το κλίμα της είναι ηπειρωτικό, αλλά, λόγω της γειτνίασης με πολλούς ποταμούς, σχετικά ήπιο, με μέση ετήσια θερμοκρασία περίπου 10&nbsp;°C και αρκετές βροχοπτώσεις, το μέγιστο των οποίων σημειώνεται κατά τον μήνα Ιούλιο.

Το Ντόρτμουντ είναι γνωστό ως πράσινη μητρόπολη της Βεστφαλίας. Η μισή σχεδόν δημοτική έκταση αποτελείται από υδάτινες οδούς, δασώδεις περιοχές, αγρούς και πράσινα εκτάσεις με ευρύχωρα πάρκα όπως το Βεστφάλενπαρκ και το Ρόμπεργκπαρκ.

Στο Ντόρτμουντ βρίσκονται πολλά πολιτιστικά και εκπαιδευτικά ιδρύματα, όπως το Τεχνικό Πανεπιστήμιο του Ντόρτμουντ (TU Dortmund) και το Πανεπιστήμιο Εφαρμοσμένων Επιστημών και Τεχνών του Ντόρτμουντ (Fachhochschule), η Διεθνής Σχολή Διοίκησης και άλλες εκπαιδευτικές, πολιτιστικές και διοικητικές εγκαταστάσεις με περισσότερους από 49.000 μαθητές, πολλά μουσεία όπως το Μουσείο Όστβαλ (Museum Ostwall), Μουσείο Τέχνης και Πολιτιστικής Ιστορίας, Γερμανικό Ποδόσφαιρο Μουσείο, καθώς και θέατρα και χώρους μουσικής όπως ο Κόντσερτχαους (γερμανικά: Konzerthaus) ή η Όπερα του Ντόρτμουντ. Η πόλη είναι γνωστή ως πράσινη μητρόπολη της Βεστφαλίας. Σχεδόν το 50% του εδάφους αποτελείται από πλωτές οδούς, δάση, γεωργία και χώρους πρασίνου με μεγάλα πάρκα όπως το Βεστφάλενπαρκ (Westfalenpark) και το Ρόμπεργκπαρκ (Rombergpark).

## Παραπομπές


## Εξωτερικοί σύνδεσμοι
* 
* 
* Πόλη του Ντόρτμουντ
* 

Κατηγορία:Πόλεις της Βόρειας Ρηνανίας-Βεστφαλίας
Κατηγορία:Μέλη της Χανσεατικής Ένωσης
Μύνστερ

Το **Μύνστερ** (ενίοτε και **Μίνστερ**, ) είναι πόλη της Γερμανίας. Βρίσκεται στη διοικητική περιφέρεια Μύνστερ του κρατιδίου Βόρειας Ρηνανίας-Βεστφαλίας και έχει πληθυσμό 315.293 κατοίκους. 

Βρίσκεται στο βόρειο μέρος του κρατίδιου και θεωρείται το πολιτιστικό κέντρο της περιοχής της Βεστφαλίας. Η πόλη είναι μια από τις παλιές πανεπιστημιουπόλεις της Γερμανίας. Το Πανεπιστήμιο του Μύνστερ ιδρύθηκε το 1780 και είναι το τρίτο μεγαλύτερο της Γερμανίας.

Στην πόλη εδρεύει η ποδοσφαιρική ομάδα Πρόισεν Μύνστερ.

To *Münster-Osnabrück International Airport* είναι ένα τοπικό αεροδρόμιο της πόλης, που εξυπηρετεί και το Οσναμπρύκ.

## Παραπομπές


## Πηγές
Πληθυσμός βάσει Information und Technik Nordrhein-Westfalen, απογραφή 31.12.2014

## Εξωτερικοί σύνδεσμοι
* 
* 
* Πόλη του Μύνστερ

Κατηγορία:Πόλεις της Βόρειας Ρηνανίας-Βεστφαλίας
Δήμος Απολλωνίων

Ο **Δήμος Απολλωνίων** ήταν δήμος του νομού Λευκάδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λευκάδας. Ήταν ο μεγαλύτερος σε έκταση δήμος του νησιού της Λευκάδας, αλλά και ο πιο αραιοκατοικημένος.

Στα όριά του περιλαμβάνονταν μερικές από τις πιο όμορφες παραλίες του νησιού. Οι παραλίες αυτές είναι στην δυτική πλευρά του νησιού, όπως άλλωστε και ο Δήμος Απολλωνίων, και οι διασημότερες είναι το Πόρτο Κατσίκι και οι Εγκρεμνοί. Η έδρα του δήμου βρισκόταν στο ψαροχώρι της Βασιλικής και έχει 3.235 μόνιμους κατοίκους.

## Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Βασιλικής  ** -- η Βασιλική [ 431 ]
: ** Δ.δ. Αγίου Ηλία  ** -- ο Άγιος Ηλίας [ 158 ]
: ** [[Δημοτικό διαμέρισμα Αγίου Πέτρου Λευκάδας|Δ.δ. Αγίου Πέτρου]] ** [ 617 ]   
::* ο Άγιος Πέτρος [ 578 ]
::* η Πόντη Αγίου Πέτρου [ 39 ]
: ** [[Δημοτικό διαμέρισμα Αθανίου Λευκάδας|Δ.δ. Αθανίου]] ** [ 203 ]   
::* το Αθάνιον [ 191 ]   
::* ο Άγιος Νικόλαος Νηράς [ 12 ]   
: ** Δ.δ. Βουρνικά  ** -- ο Βουρνικάς [ 218 ]
: ** [[Δημοτικό διαμέρισμα Δραγάνου Λευκάδας|Δ.δ. Δραγάνου]] ** [ 134 ]   
::* το Δράγανο [ 122 ]   
::* το Πανωχώρι [ 12 ]   
: ** [[Δημοτικό διαμέρισμα Ευγήρου Λευκάδας|Δ.δ. Ευγήρου]] ** [ 194 ]   
::* η Εύγηρος [ 102 ]   
::* τα Σύβοτα [ 92 ]   
: ** Δ.δ. Κομηλίου  ** -- το Κομήλι [ 49 ]
: ** Δ.δ. Κονταραίνης  ** -- η Κοντάραινα [ 237 ]
: ** Δ.δ. Μαραντοχωρίου  ** -- το Μαραντοχώρι [ 327 ]
: ** [[Δημοτικό διαμέρισμα Νικολή Λευκάδας|Δ.δ. Νικολή]] ** [ 139 ]   
::* ο Νικολής [ 51 ]   
::* η Μανάση [ 88 ]   
: ** Δ.δ. Σύβρου  ** -- ο Σύβρος [ 418 ]
: ** Δ.δ. Χορτάτων  ** -- τα Χορτάτα [ 110 ]

## Εξωτερικοί Σύνδεσμοι
*Υπουργείο εσωτερικών, δήμοι του σχεδίου Καποδίστριας 

Κατηγορία:Δήμοι της περιφερειακής ενότητας Λευκάδας
Ισμήνη

Στην ελληνική μυθολογία με το όνομα **Ισμήνη** είναι κυρίως γνωστή η κόρη του Οιδίποδα και της Ιοκάστης, αδελφή της Αντιγόνης και των διδύμων Ετεοκλή και Πολυνείκη, ανήκει στην τραγική γενιά των Λαβδακιδών. Κατ΄ άλλους ήταν μεν κόρη του Οιδίποδα αλλά εκ της Ευρυγανείας (κόρης του Υπέρφαντα).

## Ο μύθος
Σύμφωνα με τις αναφορές του Σοφοκλή η Ισμήνη υπήρξε ευλαβής και φιλάδελφος. Κατά την πορεία των γεγονότων που ακολούθησαν, όταν αποκαλύφθηκε η πατροκτονία και η αιμομιξία του Οιδίποδα, μετά 
έγινε μάρτυρας του απαγχονισμού της μητέρας της και της αυτοτύφλωσης του πατεραδελφού της. Συνόδευσε τον Οιδίποδα στην Αθήνα, μαζί με την Αντιγόνη. Είδε τα δυο αδέλφια της, Ετεοκλή και Πολυνείκη, να ερίζουν για τον θρόνο, να κάνουν συμφωνία για την εναλλαγή της εξουσίας, την αθέτηση που ακολούθησε και το αποτέλεσμα που είχε η πολιορκία των «Επτά επί Θήβας».

Όταν ο Κρέοντας, βασιλιάς της Θήβας για δεύτερη φορά, διατάζει την ταφή του Ετεοκλή, αλλά όχι και του Πολυνείκη, η Ισμήνη λυπάται μεν, αλλά δεν έχει τον ηρωισμό ν΄ αντισταθεί και με την απραξία της φέρεται να συμφωνεί. Μάλιστα προσπάθησε ν΄ αποτρέψει και την αδελφή της, Αντιγόνη, από την ηρωική της απόφαση να θάψει τον αδελφό τους, αφού κάτι τέτοιο θα την οδηγούσε στον θάνατο. Πράγματι μετά την ταφή η Αντιγόνη συλλαμβάνεται και τιμωρείται με θάνατο. Μάταια η Ισμήνη, προσπάθησε να πείσει τον Κρέοντα να ανακαλέσει την απόφασή του. Έτσι κατέληξε να γίνει μάρτυρας και του θανάτου της Αντιγόνης.

Τραγικό όμως ήταν και το τέλος της, όπως και η ζωή της. Αν και ιέρεια της Αθηνάς παραδίδεται στον έρωτα του Περικλύμενου και μάλιστα μέσα στον ναό της θεάς. Τότε η Αθηνά, θυμωμένη για την ασέβειά της, παροτρύνει τον Τυδέα, ένας από τους Επτά στρατηγούς κατά της Θήβας, που τους είδε στον ναό, να ορμήξει και να τους σκοτώσει. Ο Περικλύμενος το έβαλε στα πόδια αφήνοντας την Ισμήνη απροστάτευτη, οπότε εκείνη σκοτώθηκε από τον μανιασμένο Τυδέα. Ίσως το τέλος αυτό ν΄ αποτελούσε μια ηθική προέκταση του άγους που έφερε πλέον όλος ο οίκος των Λαβδακιδών.

## Γενεαλογία

## Επίδραση
* Με το όνομα **Ισμήνη** αναφέρεται και μία θυγατέρα του βοιωτικού ποτάμιου θεού Ασωπού, σύζυγος του Άργου και μητέρα του Ιάσου, επομένως γιαγιά της Ιούς).
* Ο αστεροειδής **[[190 Ισμήνη]]** (190 Ismene), που ανακαλύφθηκε το 1878, πήρε το όνομά του από την τραγική αδελφή της Αντιγόνης.

## Παραπομπές


Κατηγορία:Πρόσωπα της ελληνικής μυθολογίας
Ισμηνη
Μονάδες φαρμάκων

Οι κυριότερες μονάδες μέτρησης φαρμάκων εκπεφρασμένα σε βάρος και όγκο είναι:
* **1 κορυφή μαχαιριού** = 0,5 – 1 γραμμάριο.
* **1 κοχλιάριο τσαγιού** = 5 κυβικά εκατοστά.
* **1 κοχλιάριο κομπόστας** = 10 κυβικά εκατοστά
* **1 κοχλιάριο σούπας** = 15 κυβικά εκατοστά.
* **1 ποτήρι ύδατος** = 100 -150 κυβικά εκατοστά.

Τα βάμματα είναι περίπου 10% ελαφρύτερα του ύδατος, ενώ τα σιρόπια και τα πυκνά διαλύματα αλάτων, περίπου 10-25% βαρύτερα.

Αριθμός σταγόνων κατά γραμμάριο υπό κανονικού σταγονόμετρου και υπό θερμοκρασία 15&deg; C :
* Αποσταγμένο ύδωρ 20 σταγόνες
* Σιρόπια 17-19 σταγόνες
* Υδατικά διαλύματα 20 σταγόνες
* Αραιά εκχυλίσματα 40 σταγόνες
* Αιθέρια, λιπαρά έλαια 40-50 σταγόνες
* Οινόπνευμα, οινοπνευματώδη διαλύματα και βάμματα 50-60 σταγόνες και 
* Αιθήρ 80 σταγόνες

Κατηγορία:Μονάδες μέτρησης
Κατηγορία:Φαρμακευτική
Αλλάν Καρντέκ

**Αλλάν Καρντέκ** (*Allan Kardec*, 3 Οκτωβρίου 1804 - 31 Μαρτίου 1869) ήταν το ψευδώνυμο που χρησιμοποιούσε ο Γάλλος εκπαιδευτικός **Ιππόλυτος Λεόν Ντενιζάρ- Ριβάιλ** *(Hippolyte Léon Denizard Rivail)* κατά τη διάρκεια της εργασίας του στον πνευματισμό.

Ο Ριβάιλ γεννήθηκε στη Λυών της Γαλλίας, το 1804. Ήταν μαθητής και συνεργάτης του Γιόχαν Χάινριχ Πεσταλότσι *(Johann Heinrich Pestalozzi)*, όπως και ένας από τους κύριους προπαγανδιστές της εκπαιδευτικής μεθόδου του στην Ευρώπη. Αφού αφιέρωσε περισσότερα από 30 έτη στην εκπαίδευση, άρχισε να ερευνά τα πνευματιστικά φαινόμενα που συνέβαιναν συχνά στην Ευρώπη και την Αμερική στο δεύτερο μισό του 19ου αιώνα. Αφού πείστηκε ότι το είδος αυτό των φαινομένων είχε πνευματική εξήγηση, ο Καρντέκ αναζήτησε τρόπους για να τα κάνει χρήσιμα για την ανθρωπότητα στους κοινωνικούς και ηθικούς τομείς. *"Το Βιβλίο των Πνευμάτων"*, που δημοσιεύτηκε το 1857, ήταν το πρώτο βιβλίο του σχετικά με μια νέα πρόταση για την κατανόηση της πραγματικότητας: τον πνευματισμό. 

## Παραπομπές


## Εξωτερικοί σύνδεσμοι
*
*Αλλάν Καρντέκ
*Allan Kardec Educational Society 
*Allan Kardec: spiritisme, spiritism...
*''The Spirit's Book''  του Αλλάν Καρντέκ

Κατηγορία:Γάλλοι φιλόσοφοι
Κατηγορία:Φιλόσοφοι του 19ου αιώνα
Κατηγορία:Παιδαγωγοί
Κατηγορία:Πνευματισμός